PMIndiaData/PMIndiaSum huggingface dataset:
‘তেজস’ যুদ্ধবিমান যুক্ত হল ভারতীয় বিমানবাহিনীতে : খুশি ও গর্ব প্রকাশ প্রধানমন্ত্রীর

বিমানবাহিনীতে ‘তেজস’ যুদ্ধবিমান যুক্ত হওয়ায় খুশি ও গর্ব প্রকাশ করেছেন প্রধানমন্ত্রী শ্রী নরেন্দ্র মোদী। এজন্য তিনি বিশেষ প্রশংসা করেছেন হিন্দুস্তান অ্যারোনটিক্স লিমিটেড (এইচএএল) এবং অ্যারোনটিক্যাল ডেভেলপমেন্ট এজেন্সি (এডিএ)-এর। এক বার্তায় প্রধানমন্ত্রী বলেছেন, “এ দেশে তৈরি ‘তেজস’ যুদ্ধবিমান বিমানবাহিনীর কাজে যুক্ত হওয়ায় আমাদের মন-প্রাণ খুশি ও গর্বে ভরে গেছে। ‘তেজস’ যুদ্ধবিমানটি বিমানবাহিনীতে যুক্ত হওয়ায় আমি ভূয়সী প্রশংসা করি এইচএএল এবং এডিএ-র। দেশীয় প্রযুক্তিতে প্রতিরক্ষা সরঞ্জাম উৎপাদনে আমাদের ক্ষমতা ও দক্ষতার এটি এক উজ্জ্বল দৃষ্টান্ত।” /-
‘আমার বন্ধু আবে সান’ – শিনজো আবের প্রতি প্রধানমন্ত্রীর শ্রদ্ধার্ঘ্য

নয়াদিল্লি, ০৮ জুলাই, ২০২২ প্রধানমন্ত্রী শ্রী নরেন্দ্র মোদী শ্রদ্ধার্ঘ্য জানালেন জাপানের প্রাক্তন প্রধানমন্ত্রী শিনজো আবের প্রতি। একটি ট্যুইট বার্তায় প্রধানমন্ত্রী বলেছেন, “মিঃ আবের প্রয়াণে জাপান ও বিশ্ব এক মহান দার্শনিককে হারালো এবং আমি হারালাম এক প্রিয় বন্ধুকে। আমার বন্ধু আবে সান – এর প্রতি শ্রদ্ধা….” “আমার সঙ্গে আবে সান-এর প্রথম দেখা হয় ২০০৭-এ। তখন থেকে আমাদের মধ্যে অনেকবার মনে রাখার মতো কথাবার্তা হয়েছে। আমি তার প্রত্যেকটি স্মরণ করে আনন্দ পাই। আবে সান ভারত-জাপান সম্পর্কে প্রাণ এনেছিলেন। তিনি নিশ্চিত করেছিলেন যে, নতুন ভারতের উন্নয়ন যাত্রায় গতি আসার সময় যেন পাশে থাকে জাপান”। “বিশ্ব নেতৃত্বের প্রসঙ্গে বলতে গেলে আবে সান সময়ের থেকে অনেক এগিয়ে ছিলেন। কোয়াড, আসিয়ান নেতৃত্বাধীন ফোরাম, ভারত-প্রশান্ত মহাসাগরীয় উদ্যোগ, এশিয়া-আফ্রিকা উন্নয়ন করিডর এবং দুর্যোগ মোকাবিলায় সক্ষম পরিকাঠামোর জন্য সহযোগিতা – এই সবকিছুই তাঁর অবদানে উপকৃত হয়েছে”।
প্রাক্তন প্রধানমন্ত্রী ডঃ মনমোহন সিং-এর জন্ম দিনে প্রধানমন্ত্রীর শুভেচ্ছা

নতুন দিল্লি ,২৬ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী ডঃ মনমোহন সিং জী'কে জন্মদিনের শুভেচ্ছা জানিয়েছেন। এক ট্যুইটে প্রধানমন্ত্রী বলেছেন; "আমাদের প্রাক্তন প্রধানমন্ত্রী ডঃ মনমোহন সিং জী'কে জন্মদিনের শুভেচ্ছা। আমি তাঁর দীর্ঘায়ু ও সুস্বাস্থ্যের জন্য প্রার্থনা করছি।"
সুশান্ত সিং রাজপুতের প্রয়াণে শোক জ্ঞাপন প্রধানমন্ত্রীর

সুশান্ত সিং রাজপুতের প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন, ‘সুশান্ত সিং রাজপুত একজন উজ্জ্বল, তরুণ অভিনেতা ছিলেন, তিনি খুব শীঘ্রই চলে গেলেন। টিভিতে এবং চলচ্চিত্রে তিনি দক্ষতা অর্জন করেছিলেন। বিনোদন জগতে তাঁর উত্থান অনেককে অনুপ্রেরণা জুগিয়েছিল এবং বেশ কয়েকটি অভিনয় স্মরণীয় হয়ে রয়েছে। তাঁর মৃত্যুতে শোকাহত। তাঁর পরিবার এবং অনুরাগীদের প্রতি আমি আমার সমবেদনা জানাচ্ছি। ওঁম শান্তি।’
সি এস ডব্ল্যু আর আই-এর ৫০ একর জমি রাজস্থান সরকারকে হস্তান্তর

রাজস্থানের টঙ্ক জেলার মালপুরা তহশিলের অভীকানগরে অবস্থিত সেন্ট্রাল শিপ অ্যান্ড উল রিসার্চ ইন্সটিটিউট (সি এস ডব্ল্যু আর আই)-এর ৫০ একর জমি রাজস্থান সরকার’কে হস্তান্তরের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে বিকানিরের পশু চিকিৎসা ও প্রাণী বিজ্ঞান বিশ্ববিদ্যালয়’কে পশু চিকিৎসা সংক্রান্ত বিশ্ববিদ্যালয় তথা প্রশিক্ষণ ও গবেষণা কেন্দ্র গড়ে তোলার কাজে সাহায্য করার জন্য এই জমি হস্তান্তরের সিদ্ধান্ত নেওয়া হয়। এই জমিটি অধিগ্রহণের জন্য রাজস্থান সরকার’কে কোনও দাম দিতে হবে না। তবে, জমি হস্তান্তরের একটি প্রাথমিক শর্তই হল, যে লক্ষ্যে বা উদ্দেশ্যে জমিটি অধিগৃহীত হবে তা বাদে অন্য কোনও কাজে বা উদ্দেশ্যে ঐ জমি ব্যবহার করা যাবে না। ভবিষ্যতে প্রস্তাবিত প্রশিক্ষণ কেন্দ্রটি যদি কোনও কারণে বন্ধ হয়ে যায়, তা হলে ঐ ৫০ একর জমি সি এস ডব্ল্যু আর আই’কে ফেরৎ দিতে বাধ্য থাকবে রাজস্থান সরকার। উল্লেখ্য, এই কেন্দ্রটি গড়ে উঠলে প্রস্তাবিত বিশ্ববিদ্যালয় এবং সি এস ডব্ল্যু আর আই উভয়পক্ষই বিশেষভাবে উপকৃত হবে।
প্রধানমন্ত্রী ভিডিও কনফারেন্সের মাধ্যমে সৌরাষ্ট্র প্যাটেল কালচারাল সমাজের আন্তর্জাতিক কনভেনশনে ভাষণ দিয়েছেন

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সৌরাষ্ট্র প্যাটেল কালচারাল সমাজের অষ্টম আন্তর্জাতিক কনভেনশনে ভাষণ দিয়েছেন। এ বছর মার্কিন যুক্তরাষ্ট্রের ক্যালিফোর্নিয়ায় সৌরাষ্ট্র প্যাটেল কালচারাল সমাজের আন্তর্জাতিক এই কনভেনশনের আয়োজন করা হয়েছে। অনাবাসী ভারতীয়দের, বিশেষ করে, সৌরাষ্ট্র প্যাটেল গোষ্ঠীর বিভিন্ন উদ্যোগের প্রশংসা করে প্রধানমন্ত্রী বলেন, অনাবাসী ভারতীয়রা সর্বদাই ভারতকে গর্বিত করেছে। তিনি বলেন, তাঁদের কাজ বিশ্বের সর্বত্র ভারতীয় পাসপোর্টের মর্যাদা বৃদ্ধির পক্ষে সহায়ক হয়েছে। প্রধানমন্ত্রী বলেন, সরকারের বিভিন্ন ধরণের কর্মসূচি, যেমন – স্বচ্ছ ভারত, দেশে পর্যটনের উন্নতি ঘটিয়েছে। তিনি অনাবাসী ভারতীয় জনগোষ্ঠীকে, প্রতি বছর কমপক্ষে ৫টি বিদেশি পরিবারকে ভারত দর্শনে আসার জন্য উদ্বুদ্ধ করার আহ্বান জানান। এরফলে, ‘এক ভারত, শ্রেষ্ঠ ভারত’ অভিযানের উদ্দেশ্য সফল করার এক নতুন রাস্তা তৈরি হবে বলে প্রধানমন্ত্রী অভিমত প্রকাশ করেন। অন্যদিকে, এই ধরণের উদ্যোগ ভারতের পর্যটন উন্নয়নের কাজকেও দারুণভাবে এগিয়ে দেবে। তিনি মহাত্মা গান্ধীর স্বপ্ন ‘স্বচ্ছ ভারত’কে সফল করে তোলার ক্ষেত্রে কিভাবে অনাবাসী ভারতীয়রা অবদান রাখতে পারেন, সে বিষয়েও আলোচনা করেন। প্রধানমন্ত্রী বলেন যে, ভারতে এই বছরের ২রা অক্টোবর থেকে মহাত্মা গান্ধীর ১৫০তম জন্মবার্ষিকী উদযাপন শুরু হবে। ভারতে লৌহ মানব হিসাবে পরিচিত সর্দার বল্লভভাই প্যাটেলের একটি বিশালকায় মূর্তি, যাকে একতার প্রতিমূর্তি বলা হচ্ছে, নর্মদা নদীর ওপর এটি গড়ে তোলা হবে। ২০১৮-র ৩১ অক্টোবরের মধ্যে এই মূর্তি নির্মাণের কাজ সম্পূর্ণ হবে। এই কাজ শেষ হলে একতার এই মূর্তিটি বিশ্বের উচ্চত্তম মূর্তি হিসাবে পরিচিত হবে। এই উপলক্ষে আয়োজিত জমায়েতে ভাষণ দিয়ে নরেন্দ্র মোদী বলেন যে, ভারতকে বর্তমানে বিশ্বের এক উজ্জ্বলতম জ্যোতিষ্ক হিসাবে দেখা হচ্ছে। ভারত বর্তমানে দ্রুততম অর্থনৈতিক বিকাশের পথে এগিয়ে চলেছে। এছাড়া, এখানে সৎ এবং পরিচ্ছন্ন প্রশাসন রয়েছে। তিনি বলেন, অভিন্ন পণ্য ও পরিষেবা কর ব্যবস্থা এবং দুর্নীতির বিরুদ্ধে কঠোর ব্যবস্থার মতো উদ্যোগের ফলে সৎভাবে ব্যবসার কাজ করা মানুষের পক্ষে সহায়ক হয়েছে। এইসব উদ্যোগের ফলেই বিগত চার বছরে ভারত, সহজে ব্যবসার সুযোগ সংক্রান্ত ক্রমতালিকায় এক লাফে ৪২তম ধাপ অতিক্রম করেছে। প্রধানমন্ত্রী এক নতুন ভারত গড়ে তোলার স্বপ্নকে সফল করে তুলতে অনাবাসী ভারতীয় জনগোষ্ঠীর প্রতি আবেদন জানান।
হিন্দি দিবস উপলক্ষ্যে সকলকে প্রধানমন্ত্রীর শুভেচ্ছা

হিন্দি দিবস উপলক্ষ্যে সকলকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, ভাষা এমনই এক মাধ্যম যার মাধ্যমে যে কোনো সমাজের নিজেদের জ্ঞান, সংস্কৃতি এবং ঐতিহ্য ভবিষ্যৎ প্রজন্মের কাছে পৌঁছে যায়। হিন্দী দিবস উপলক্ষ্যে হিন্দী ভাষার প্রচার-প্রসারের সঙ্গে জড়িত ভাষাবিদ এবং হিন্দী প্রেমিকদের আন্তরিক শুভেচ্ছা ও অভিনন্দন জানিয়েছেন প্রধানমন্ত্রী। /…
আন্তর্জাতিক প্রতিবন্ধী দিবসে প্রধানমন্ত্রী আমাদের ভিন্নভাবে সক্ষম ভাই ও বোনেদের দৃঢ়তা ও সাফল্য অর্জনের প্রশংসা করেছেন

নয়াদিল্লি, ০৩ ডিসেম্বর, ২০২২ প্রধানমন্ত্রী শ্রী নরেন্দ্র মোদী আন্তর্জাতিক প্রতিবন্ধী দিবসে আমাদের ভিন্নভাবে সক্ষম ভাই ও বোনেদের দৃঢ়তা ও সাফল্য অর্জনের প্রশংসা করেছেন। বেশ কয়েকটি ট্যুইট বার্তায় প্রধানমন্ত্রী বলেছেন, “আন্তর্জাতিক প্রতিবন্ধী দিবসে আমি আমাদের দিব্যাঙ্গ ভাই ও বোনেদের দৃঢ়তা ও সাফল্য অর্জনের প্রশংসা করি। আমাদের সরকারের গৃহীত বিভিন্ন উদ্যোগের জন্য ভিন্নভাবে সক্ষম ব্যক্তিদের জন্য একাধিক সুযোগ তৈরি হয়েছে, যার ফলে তাঁরা বিকাশিত হতে পেরেছেন”। “আমাদের সরকার যে কোনও স্থানে সহজে যাতায়াতের বিষয়টিতে গুরুত্ব দেয়। বিভিন্ন ফ্ল্যাগশিপ কর্মসূচি ও অত্যাধুনিক পরিকাঠামো গড়ে তোলার সময় এই বিষয়টিকে গুরুত্ব দেওয়া হয়। ভিন্নভাবে সক্ষমদের জীবনে ইতিবাচক পরিবর্তন আনতে যাঁরা তৃণমূল স্তরে কাজ করছেন, তাঁদের উদ্যোগকেও আমি স্বীকৃতি জানাই”।
শ্রী সি এস শিবালীর প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী কর্ণাটকের মন্ত্রী শ্রী সি এস শিবালীর প্রয়াণে শোক প্রকাশ করেছেন। এক বার্তায় প্রধানমন্ত্রী বলেছেন, “কর্ণাটকের মন্ত্রী শ্রী সি এস শিবালীর পরিবার ও সমর্থকদের প্রতি আমার সমবেদনা”। কর্ণাটকে তাঁর জনসেবার জন্য শ্রী শিবালী স্মরণীয় হয়ে থাকবেন। তাঁর আত্মার শান্তি কামনা করি”। …
আয়ুষ চিকিৎসা পদ্ধতির প্রসার ও উন্নয়নে ভারত ও মায়ানমারের মধ্যে চুক্তি স্বাক্ষরের প্রস্তাবে অনুমোদন কেন্দ্রীয় মন্ত্রিসভার

সুপ্রাচীন চিকিৎসা ব্যবস্থার ক্ষেত্রে পারস্পরিক সহযোগিতা প্রসারেরলক্ষ্যে ভারত ও মায়ানমারের মধ্যে একটি মউ স্বাক্ষরের প্রস্তাবে সম্মতি দিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আলোচনার পর প্রস্তাবটি অনুমোদনের সিদ্ধান্ত গ্রহণ করা হয়। মউটি স্বাক্ষরিত হলে সুপ্রাচীন চিকিৎসা ব্যবস্থা, অর্থাৎ, আয়ুষপদ্ধতির প্রসার ও উন্নয়নে দুটি দেশ পরস্পরের সঙ্গে সহযোগিতা বৃদ্ধির কাজে উৎসাহিতহবে। শুধু তাই নয়, সুপ্রাচীন চিকিৎসা ব্যবস্থা, অর্থাৎ আয়ুষ পদ্ধতিতে চিকিৎসারজন্য ওষুধ উৎপাদন, ভেষজ সংরক্ষণ এবং উৎপাদিত ওষুধের গুণমান উন্নত করে তোলারও সুযোগথাকবে এই মউ স্বাক্ষরের ফলে।
নতুন এনআইটি-গুলির স্থায়ী ক্যাম্পাস নির্মাণে খরচের সংশোধিত হিসাব কেন্দ্রীয় মন্ত্রিসভা অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে নতুন এনআইটি-গুলির স্থায়ী ক্যাম্পাস নির্মাণের খরচের পরিবর্তিত হিসাব অনুমোদিত হয়। ২০২১-২২ অর্থবর্ষ পর্যন্ত এই আনুমানিক হিসাব ধরা হয়েছে ৪,৩৭১ কোটি ৯০ লক্ষ টাকা। ২০০৯ সালে এই এনআইটি-গুলি গড়ে তোলা হয়। ২০১০-১১ শিক্ষাবর্ষে সীমিত জায়গা এবং পরিকাঠামোর মধ্যে এই প্রতিষ্ঠানগুলির সাময়িক ক্যাম্পাসে ক্লাস শুরু হয়। নির্মাণের জন্য প্রয়োজনীয় জমি অধিগ্রহণের বিষয়টি অনেক পরে চূড়ান্ত হওয়ায় এই প্রকল্পের সম্ভাব্যতা বিচার করা সম্ভব হয়নি। এছাড়াও, নির্মাণ কাজের জন্য প্রকৃত হিসাবের থেকে অনেক কম হিসাব ধরা হয়েছিল। সংশোধিত আনুমানিক খরচটি অনুমোদন পাওয়ার পর ২০২২-এর ৩১শে মার্চের মধ্যে এই এনআইটি-গুলি তাদের স্থায়ী ক্যাম্পাসে কাজ শুরু করতে পারবে। এই প্রতিষ্ঠানগুলির মোট ছাত্রছাত্রীর সংখ্যা দাঁড়াবে ৬,৩২০ জন। প্রযুক্তি ও কারিগরি ক্ষেত্রে জাতীয় স্তরে অত্যন্ত গুরুত্বপূর্ণ শিক্ষা প্রতিষ্ঠান হিসেবে এনআইটি-গুলি পরিচিত। এখানে উন্নতমানের কারিগরি শিক্ষা প্রদান করা হয়। এই প্রতিষ্ঠানগুলি থেকে উচ্চমানের কারিগরি মানবসম্পদ গড়ে তোলা যায় যার ফলে দেশ জুড়ে শিল্পোদ্যোগ স্থাপন এবং কর্মসংস্থানের সুযোগ সৃষ্টি হওয়ার প্রভূত সম্ভাবনা তৈরি হবে।
প্রধানমন্ত্রী ২৫ আগস্ট ‘স্মার্ট ইন্ডিয়া হ্যাকাথন, ২০২২’-এর গ্র্যান্ড ফিনালেতে ভাষণ দেবেন

নয়াদিল্লি, ২৩ আগস্ট ২০২২ প্রধানমন্ত্রী শ্রী নরেন্দ্র মোদী ২৫ আগস্ট রাত ৮টায় ভিডিও কনফারেন্সের মাধ্যমে ‘স্মার্ট ইন্ডিয়া হ্যাকাথন, ২০২২’-এর গ্র্যান্ড ফিনালেতে ভাষণ দেবেন। মূলত যুব সম্প্রদায়ের মধ্যে উদ্ভাবনী মানসিকতা গড়ে তুলতে প্রধানমন্ত্রী উদ্যোগী হয়েছেন। তারই অঙ্গ হিসেবে ২০১৭ সাল থেকে ‘স্মার্ট ইন্ডিয়া হ্যাকাথন’ (এসআইএইচ) আয়োজন করা হচ্ছে। এসআইএইচ-এর মাধ্যমে সমাজ, বিভিন্ন সংস্থা এবং সরকারের নানাবিধ সমস্যার সমাধানে ছাত্রছাত্রীদের যুক্ত করতে দেশজুড়ে উদ্যোগ নেওয়া হয়েছে। ছাত্রছাত্রীদের মধ্যে উদ্ভাবনী চিন্তাধারা, বিভিন্ন সমস্যার সমাধান এবং প্রচলিত পন্থা থেকে বেরিয়ে এসে অন্যভাবে ভাবনাচিন্তা করার সংস্কৃতি গড়ে তোলাই এর মূল উদ্দেশ্য। প্রথম এসআইএইচ-এ প্রায় ৭,৫০০ জন অংশ নিয়েছিল। বর্তমান পর্বে অর্থাৎ, পঞ্চম সংস্করণে এই সংখ্যা প্রায় চারগুণ বৃদ্ধি পেয়ে হয়েছে ২৯,৬০০। এর মধ্য দিয়ে এসআইএইচ-এর ক্রমবর্ধমান জনপ্রিয়তা প্রতিফলিত। এ বছরের গ্র্যান্ড ফিনালেতে ৭৫টি আদর্শ কেন্দ্রে ১৫ হাজারের বেশি ছাত্রছাত্রী এবং মেন্টর অংশগ্রহণ করবেন। চূড়ান্ত পর্বে ৫৩টি কেন্দ্রীয় মন্ত্রকের ৪৭৬টি সমস্যা সমাধানে ২,৯০০টি স্কুল এবং ২,২০০টি উচ্চশিক্ষা প্রতিষ্ঠানের ছাত্রছাত্রীরা উদ্যোগী হবে। এর মধ্যে রয়েছে টেম্পল ইন্সক্রিপশন্স-এর অপটিক্যাল ক্যারেক্টারকে শনাক্তকরণের মধ্য দিয়ে দেবনগরী হরফে অনুবাদ, পচনশীল খাদ্যসামগ্রীর জন্য শীতল সরবরাহ শৃঙ্খলে ‘ইন্টারনেট অফ থিংস’-এর মাধ্যমে নজরদারি ব্যবস্থা, দুর্যোগ কবলিত অঞ্চলে হাই রেজোলিউশন ত্রিমাত্রিক মডেলের মাধ্যমে পরিকাঠামো এবং রাস্তার অবস্থা সম্পর্কে ধারণা পাওয়া ইত্যাদি। বিদ্যালয় স্তরে ছাত্রছাত্রীদের মধ্যে উদ্ভাবনী মানসিকতা গড়ে তোলা এবং বিভিন্ন সমস্যা সমাধানে উৎসাহিত করতে এ বছর স্কুলের ছাত্রছাত্রীদের জন্য দিশারী হিসেবে ‘স্মার্ট ইন্ডিয়া হ্যাকাথন – জুনিয়র’-এর সূচনা করা হয়েছে।
প্রধানমন্ত্রী শ্রী নরেন্দ্র মোদী এবং ফ্রান্সের রাষ্ট্রপতি ইমানুয়েল ম্যাক্রঁ-র মধ্যে টেলিফোলে বার্তালাপ

প্রধানমন্ত্রী শ্রী নরেন্দ্র মোদী এবং ফ্রান্সের রাষ্ট্রপতি ইমানুয়েল ম্যাক্রঁ আজ টেলিফোনে কথা বলেছেন। প্রধানমন্ত্রী শ্রী মোদী রাষ্ট্রপতি ম্যাক্রঁ-কে ভারতের কোভিড-১৯ মোকাবিলায় ফ্রান্সের সহায়তার জন্য ধন্যবাদ জানিয়েছেন। দুই দেশের নেতা দ্বিপাক্ষিক, আঞ্চলিক এবং উভয় দেশের স্বার্থের সঙ্গে জড়িত বিশ্বের বিভিন্ন বিষয় নিয়ে আলোচনা করেছেন। সদ্য সমাপ্ত ভারত-ইইউ নেতৃত্বের বৈঠকের ইতিবাচক দিক নিয়েও সন্তোষ ব্যক্ত করেন তাঁরা। উভয় নেতৃত্বই সুষম এবং সুসংহত মুক্ত বাণিজ্য ও বিনিয়োগ চুক্তির বিষয়ে আলোচনা পুনরায় শুরু করার ক্ষেত্রে একমত হয়েছেন। তাঁরা ভারত-ইইউ সংযোগকারী অংশীদারিত্ব সম্পর্কিত বিষয়ে গৃহীত পদক্ষেপকে স্বাগত জানিয়েছেন। উভয় নেতৃত্ব সাম্প্রতিক সময়ে ভারত-ফ্রান্স কৌশগত অংশিদারিত্বের গভীরতা এবং দৃঢ়তার বিষয়ে সন্তোষ প্রকাশ করেন। কোভিড পরবর্তী সময়ে একত্রে সমন্বয় বজায় রেখে কাজ চালিয়ে যাওয়ার বিষয়ে সহমত পোষণ করেন তাঁরা। পরিস্থিতির বিচার করে রাষ্ট্রপতি ম্যাক্রঁ-কে যত দ্রুত সম্ভব ভারত সফরের জন্য পুনরায় আমন্ত্রণ জানান প্রধানমন্ত্রী শ্রী মোদী।
বারাণসীর কর্পোরেট প্রতিনিধিদের সঙ্গে বৈঠক প্রধানমন্ত্রীর

প্রধানমন্ত্রী শ্রী নরেন্দ্র মোদী শুক্রবার তাঁর নয়াদিল্লির বাসভবনে স্বাগত জানান বারাণসীরকর্পোরেট ক্ষেত্রের কয়েকজন প্রতিনিধিকে। বারাণসী শহরটিকে পর্যটকদের কাছে আরও আকর্ষণীয় করে তোলার জন্য তাঁদের সহযোগিতা প্রার্থনা করেন তিনি। নিজেদের ওয়ার্ডগুলি যাতে পরিষ্কার-পরিচ্ছন্ন থাকে সেদিকেও দৃষ্টি দিতে তিনি তাঁদের উৎসাহ দেন। বারাণসী সংসদীয় কেন্দ্রের গ্রাম প্রধান এবং কর্পোরেট প্রতিনিধিদের সঙ্গে প্রধানমন্ত্রীর পাঁচদিনধরে যে আলোচনা ও মতবিনিময় চলছিল, এদিনই তার সমাপ্তি ঘটল।
ভারত-দক্ষিণ আফ্রিকা যৌথ ডাক টিকিট প্রকাশের বিষয়ে মন্ত্রিসভাকে অবগত করা হল

নতুন দিল্লীতে সোমবার (১৯ই নভেম্বর, ২০১৮) প্রধানমন্ত্রীরপৌরহিত্যেঅনুষ্ঠিত কেন্দ্রীয় মন্ত্রিসভার বৈঠকে “মহাত্মাগান্ধীর১২৫তম জন্মজয়ন্তীতে পিটারমারিৎবার্গ স্টেশনের ঘটনা ও নেলসন মান্ডেলার জন্মবার্ষিকী” শীর্ষক বিষয়ে ভারত ও দক্ষিণ আফ্রিকার যৌথভাবে ডাকটিকিট প্রকাশের বিষয়ে অবগত করা হয়। গত ২৪শে জুলাই ভারত ও দক্ষিণ আফ্রিকার মধ্যে যৌথ ডাকটিকিট প্রকাশ সংক্রান্ত চুক্তিটি স্বাক্ষরিত হয়। যৌথ ডাকটিকিটগুলি গত ২৬ জুলাই প্রকাশ করা হয়। যৌথভাবে প্রকাশিত স্মারক ডাকটিকিটগুলিতে ভারতে মহাত্মা গান্ধী ও দক্ষিণ আফ্রিকার নেলসন মান্ডেলার ছবি রয়েছে।
ভারত-সুইডেন যৌথ কর্মপরিকল্পনা (১৭ এপ্রিল, ২০১৮)

সুইডেনের প্রধানমন্ত্রী মিঃ স্টিফ্যান লফভেনের আমন্ত্রণে ভারতের প্রধানমন্ত্রী শ্রী নরেন্দ্র মোদী সরকারিভাবে স্টকহোম সফর করেন এ মাসের ১৬ ও ১৭ তারিখে। প্রধানমন্ত্রী মোদী এবং প্রধানমন্ত্রী লফভেন এক বৈঠকে মিলিত হয়ে ২০১৬ সালে মুম্বাইতে প্রচারিত তাঁদের যৌথ বিবৃতির কথা স্মরণ করে তার রূপায়ণের অগ্রগতিকে স্বাগত জানান। তাঁদের এই যৌথ বিবৃতিকে সহযোগিতা প্রসারের লক্ষ্যে এক রাজনৈতিক কাঠামোর মধ্য দিয়ে এগিয়ে নিয়ে যাওয়ার সঙ্কল্প গ্রহণ করেন তাঁরা। গণতান্ত্রিক মূল্যবোধ, আইনের শাসন, মানবাধিকারের প্রতি শ্রদ্ধা ও সম্ভ্রম, বহুত্ববাদ এবং নীতি-নিয়ম নির্দেশিত এক বিশ্ব শৃঙ্খলার মিলিত অংশীদার হল ভারত ও সুইডেন – এই দুটি দেশ। জলবায়ু পরিবর্তন, ২০৩০ সাল পর্যন্ত রূপায়ণের লক্ষ্যে এক বিশেষ কার্যসূচি, আন্তর্জাতিক শান্তি ও নিরাপত্তা, মানবাধিকার, লিঙ্গক্ষেত্রে সমতা, মানবতাবাদী প্রচেষ্টা এবং আন্তর্জাতিক বাণিজ্যের মতো পারস্পরিক স্বার্থ-সংশ্লিষ্ট বিষয়গুলি নিয়ে আলোচনা ও মতবিনিময় করেন দুই প্রধানমন্ত্রী। জলবায়ু পরিবর্তনের মোকাবিলায় আন্তর্জাতিক প্রচেষ্টাকে আরও গতিশীল করে তোলার প্রয়োজনীয়তার বিষয়টিকে তাঁরা যথেষ্ট গুরুত্বের সঙ্গে তুলে ধরেন। প্যারিস চুক্তি রূপায়ণে দুটি দেশই যে সাধারণভাবে অঙ্গীকারবদ্ধ, একথারও পুনরুচ্চারণ ঘটে তাঁদের আলাপ-আলোচনাকালে। যৌথ বিবৃতি অনুসারে, জাতীয় নিরাপত্তা উপদেষ্টা পর্যায়ে নিরাপত্তা সম্পর্কিত নীতির বিষয়ে আলাপ-আলোচনা চালিয়ে যাওয়ার সপক্ষে মত প্রকাশ করেন তাঁরা। রাষ্ট্রসঙ্ঘ সহ অন্যান্য বহুপাক্ষিক মঞ্চগুলিতে নিবিড়ভাবে সহযোগিতা চালিয়ে যাওয়ার কথাও বলেন দুই প্রধানমন্ত্রী। রাষ্ট্রসঙ্ঘের মহাসচিবের সংস্কার প্রচেষ্টা প্রসঙ্গেও আলোচনা করেন তাঁরা। রাষ্ট্রসঙ্ঘের নিরাপত্তা পরিষদের সংস্কার, তার সম্প্রসারণ এবং তাকে আরও প্রতিনিধিত্বমূলক, দায়বদ্ধ এবং কার্যকর করে তোলার কথাও বলেন তাঁরা। একুশ শতকের বাস্তবতাকে স্বীকার করে নিয়ে, সেই অনুযায়ী এই বিষয়ে এগিয়ে যাওয়ার সপক্ষে সহমত পোষণ করেন দুই প্রধানমন্ত্রী। রাষ্ট্রসঙ্ঘের নিরাপত্তা পরিষদে (২০২১-২২) ভারতের অস্থায়ী সদস্যপদের জন্য আবেদনকে সমর্থন জানানোর জন্য সুইডেনের প্রধানমন্ত্রীকে ধন্যবাদ জানান শ্রী নরেন্দ্র মোদী। সংস্কার প্রচেষ্টার পরবর্তীকালে রাষ্ট্রসঙ্ঘের সম্প্রসারিত নিরাপত্তা পরিষদে ভারতের স্থায়ী সদস্যপদের বিষয়টিকেও সমর্থন জানিয়েছে সুইডেন। এজন্যও আন্তরিক ধন্যবাদ জ্ঞাপন করেন ভারতের প্রধানমন্ত্রী। আন্তর্জাতিক ক্ষেত্রে রপ্তানি নিয়ন্ত্রণ, নিরস্ত্রীকরণ এবং এই ক্ষেত্রগুলিতে নিবিড় সহযোগিতা প্রসারের বিষয়ে সঙ্কল্পবদ্ধ হন দুই নেতাই। পরমাণু সরবরাহকারী দেশগুলির গোষ্ঠীভুক্ত হওয়ার জন্য ভারতের সদস্যপদের আবেদনকেও সমর্থন জানান প্রধানমন্ত্রী লফভেন। সন্ত্রাস দমন, সন্ত্রাসবাদী নেটওয়ার্ককে ধ্বংস করে দেওয়া এবং সন্ত্রাসে অর্থ বা অন্যকোনভাবে মদতদানের বিরুদ্ধে সোচ্চার হওয়ার আহ্বান জানান দুই প্রধানমন্ত্রী। এই লক্ষ্যে সন্ত্রাস বিরোধী আন্তর্জাতিক আইনি কাঠামোটিকে নিয়মিতভাবে পর্যালোচনারও আহ্বান জানান তাঁরা। আন্তর্জাতিক সন্ত্রাস রোধে একটি সুসংবদ্ধ খসড়া চুক্তি চূড়ান্ত করার প্রশ্নেও সহমত পোষণ করেন দুই প্রধানমন্ত্রী। ভারত ও সুইডেনের মধ্যে দ্বিপাক্ষিক সহযোগিতার প্রসারে যে যে বিষয়গুলিতে বিশেষ জোর দেন দুই প্রধানমন্ত্রী তার মধ্যে রয়েছে – উদ্ভাবন প্রচেষ্টা, বাণিজ্য ও বিনিয়োগ, স্মার্ট নগরী, পরবর্তী প্রজন্মের উপযোগী পরিবহণ ব্যবস্থা, নিরন্তর ও পুনর্নবীকরণযোগ্য জ্বালানি শক্তি, নারী ক্ষমতায়ন, মহিলাদের দক্ষতা বিকাশ, প্রতিরক্ষা সহযোগিতা, বিজ্ঞান ও মহাকাশ কর্মসূচি, স্বাস্থ্য ও জীবনবিজ্ঞান ক্ষেত্রে সহযোগিতার প্রসার ইত্যাদি। .
প্রধানমন্ত্রীর রাজনৈতিক দলের নেতৃবৃন্দের সঙ্গে বৈঠক

প্রধানমন্ত্রী নরেন্দ্র মোদী আজ ভিডিও কনফারেন্সিং-এর মাধ্যমে সংসদের বিভিন্ন রাজনৈতিক দলের নেতৃবৃন্দের সঙ্গে বৈঠক করেছেন। প্রধানমন্ত্রী বলেন, বর্তমানে সারা বিশ্ব কোভিড – ১৯ এর ভয়াবহ চ্যালেঞ্জের সম্মুখীন। বর্তমান পরিস্থিতিতে মানব জাতির ইতিহাস পরিবর্তিত হচ্ছে এবং আমাদের এর মোকাবিলা করতে হবে। এই মহামারীর বিরুদ্ধে যুদ্ধে কেন্দ্রের সঙ্গে সব রাজ্য সরকারগুলি একসঙ্গে কাজ করায় তিনি প্রশংসা করেন। এই যুদ্ধে সমস্ত রাজনৈতিক দলের একজোট হওয়ার মাধ্যমে দেশে গঠনমূলক এবং ইতিবাচক রাজনীতির প্রতিফলন হয়েছে বলে তিনি মত প্রকাশ করেন। সামাজিক ব্যবধান, জনতা কারফিউ অথবা প্রতিরোধমূলক নিয়ন্ত্রণ ব্যবস্থা সব ক্ষেত্রেই যে শৃঙ্খলাপরায়ণতা, দায়বদ্ধতা এবং অঙ্গীকারের ভাবনা নজরে এসেছে, তিনি তারও প্রশংসা করেন। প্রধানমন্ত্রী, বর্তমান পরিস্থিতিকে জরুরী অবস্থার সঙ্গে তুলনা করে বলেন, এই পরিস্থিতিতে সম্পদের অপ্রতুলতা নজরে আসছে, কিন্তু বিশ্বের মধ্যে যে ক’টি দেশ, এই ভাইরাসকে নিয়ন্ত্রণ করতে সক্ষম হচ্ছে ভারত, তার মধ্যে অন্যতম। তিনি বলেন, প্রতিনিয়ত পরিস্থিতি বদলাচ্ছে, এবং সকলকে সবসময় সতর্ক থাকতে হবে। প্রধানমন্ত্রী বলেন, বর্তমান সময় দেশ “সামাজিক জরুরী অবস্থা”-র মধ্যে রয়েছে। দেশ কিছু কঠোর সিদ্ধান্ত নিয়েছে এবং ভবিষ্যৎ-এ আরো সতর্ক থাকতে হবে। তিনি বলেন বেশ কিছু রাজ্য সরকার, জেলা প্রশাসন এবং বিশেষজ্ঞরা এই প্রতিরোধমূলক নিয়ন্ত্রণ ব্যবস্থা বা লকডাউন বাড়াতে বলেছে। প্রধানমন্ত্রী বলেন, পরিবর্তিত পরিস্থিতিতে দেশকে একই সঙ্গে কর্মসংস্কৃতি এবং কাজের ধারার পরিবর্তন ঘটাতে হবে। তিনি বলেন, প্রতিটি মানুষের জীবন রক্ষা করাই সরকারের কাছে অগ্রাধিকারের বিষয়। তিনি আরো বলেন, কোভিড – ১৯ এর কারণে দেশ যে জটিল আর্থিক সমস্যার সম্মুখীন হচ্ছে, তা অতিক্রম করতে সরকার অঙ্গীকারবদ্ধ। কেন্দ্রীয় সরকারের উচ্চপদস্থ আধিকারিকরা, পিএম গরীব কল্যাণ যোজনার আওতায় বন্টন সহ বিভিন্ন ক্ষেত্রে যে সমস্ত চ্যালেঞ্জ দেখা যাচ্ছে , সে বিষয় বিস্তারিতভাবে জানিয়েছেন। রাজনৈতিক দলের নেতৃবৃন্দ, এই বৈঠক ডাকার জন্য প্রধানমন্ত্রীকে ধন্যবাদ জানান। তাঁরা যথাযথ সময়ে সঠিক ব্যবস্থা নেওয়ায় তাঁর প্রশংসা করেন এবং বলেন, সংকটের এই সময়ে গোটা দেশ, একজোট হয়ে তাঁর সঙ্গে রয়েছে। স্বাস্থ্যকর্মীদের স্বাস্থ্য রক্ষা এবং মনোবল বৃদ্ধির কথা তাঁরা উল্লেখ করে। এছাড়া নমুনা পরীক্ষার সুবিধা বাড়ানো, ছোট ছোট রাজ্য এবং কেন্দ্রশাসিত রাজ্যগুলির চাহিদাপূরণ এবং অনাহার ও অপুষ্টি সমস্যার বিষয় নিয়ে তাঁরা আলোচনা করেন। এই মহামারীর বিরুদ্ধে যুদ্ধে দেশের বিভিন্ন ক্ষেত্রে ক্ষমতা বৃদ্ধির জন্য নেতৃবৃন্দ, আর্থিক এবং অন্যান্য নানা নীতির কথা উল্লেখ করেন। লকডাউন বাড়ানো এবং তা ক্রম পর্যায়ে প্রতাহার করার পরামর্শও তাঁরা দিয়েছেন। প্রধানমন্ত্রী, গঠনমূলক পরামর্শ এবং মতামত জানানোর জন্য নেতৃবৃন্দকে ধন্যবাদ জানান। এই যুদ্ধে সরকারকে সাহায্য করার বিষয়ে তাঁদের দায়বদ্ধতা, দেশের গণতান্ত্রিক কাঠামো এবং সহযোগিতামূলক ফেডেরালিজমের ভাবনাকে শক্তিশালী করেছে বলে তিনি মন্তব্য করেন। কেন্দ্রীয় সংসদ বিষয়ক মন্ত্রী শ্রী প্রহ্লাদ ভেঙ্কটেশ যোশী, কেন্দ্রের উচ্চপদস্থ আধিকারিকরা এবং রাজনৈতিক দলের নেতৃবৃন্দ, দেশের নানা প্রান্ত থেকে এই বৈঠকে যোগ দেন।
প্রধানমন্ত্রী গুজরাট সফর শেষ করলেন

প্রধানমন্ত্রী শ্রী নরেন্দ্র মোদী হাজিরায় আজ (১৯শে জানুয়ারি) এল অ্যান্ড টি আর্মার্ড সিস্টেম্‌স কমপ্লেক্সটিকে জাতির উদ্দেশে উৎসর্গ করলেন। কমপ্লেক্সটি পরিদর্শন করেন এবং এই প্রকল্পের মূলে থাকা উদ্ভাবনী চিন্তা-ভাবনা সম্বন্ধে আগ্রহ প্রকাশ করেন তিনি। প্রধানমন্ত্রী নবসারিতে নিরালি ক্যান্সার হাসপাতালের ভিত্তিপ্রস্তর স্থাপন করেন। এটি ঐ অঞ্চলের সাধারণ মানুষকে ক্যান্সার প্রতিরোধ ও আরোগ্যলাভের লক্ষ্যে চিকিৎসা পরিষেবা দেবে। প্রধানমন্ত্রী তাঁর তিনদিনের সফরসূচির মধ্যে গুজরাট সফর শেষ করে পরবর্তী গন্তব্যস্থল সিলভাসা ও মুম্বাই সফর করবেন। প্রধানমন্ত্রী গুজরাট সফরের প্রথম দিনে ভাইব্যান্ট গুজরাট সম্মেলনের শুরুতে ফ্ল্যাগশিপ আন্তর্জাতিক বাণিজ্য প্রদর্শনীর উদ্বোধন করেন। শ্রী মোদী আমেদাবাদে অত্যাধুনিক, সুপার-স্পেশালিটি সরকারি হাসপাতাল – সর্দার বল্লবভাই প্যাটেল ইনস্টিটিউট অফ মেডিকেল সায়েন্সেস অ্যান্ড রিসার্চ-এর শিলান্যাস করেন। অনুষ্ঠানের ভাষণে তিনি বলেন, সকলের জন্য সমান সুযোগের প্রতিশ্রুতি পালন করতে এবং ‘সবকা সাথ, সবকা বিকাশ’-এর মাধ্যমে উন্নততর নতুন ভারত গড়ে উঠবে। সাবরমতীর তীরে প্রধানমন্ত্রীর হাতে আমেদাবাদ শপিং ফেস্টিভ্যাল, ২০১৯-এর উদ্বোধনও আরেকটি আকর্ষণীয় বিষয় ছিল। অনুষ্ঠানের ভাষণে তিনি বলেন, সরকার সর্বদাই দেশে বাণিজ্য-বান্ধব পরিবেশ গড়ে তোলার কাজ করে চলেছে। প্রধানমন্ত্রীর গুজরাট সফরের দ্বিতীয় দিনে তিনদিনব্যাপী ভাইব্র্যান্ট গুজরাট শীর্ষ সম্মেলন, ২০১৯-এর সূচনা হয়। গান্ধীনগরের মহাত্মা মন্দির প্রদর্শনী ও কনভেনশন সেন্টারে সম্মেলনের নবম সংস্করণের উদ্বোধন করেন প্রধানমন্ত্রী মোদী। সমাগত জনগণের উদ্দেশে ভাষণে তিনি বলেন, ভারতের সঙ্গে ব্যবসা করার সুযোগ একটি বড় সৌভাগ্য। ১৮ই জানুয়ারিতে সফররত উজবেকিস্তানের রাষ্ট্রপতি সভকত মিরজিয়োয়েভ, চেক প্রজাতন্ত্রের প্রধানমন্ত্রী মিঃ আন্দ্রেজ বাবিজ, মাল্টার প্রধানমন্ত্রী ডঃ যোশেফ মাসকাট ও ডেনমার্কের প্রধানমন্ত্রী মিঃ লার্স লোক্কে রাসমুসেনের সঙ্গে প্রধানমন্ত্রী মোদীর দ্বিপাক্ষিক আলাপ-আলোচনা চর্চিত হয়। এরপর গুজরাটের গান্ধীনগরে ডান্ডি কুটিরে থ্রি-ডি লেজার শো প্রদর্শিত হয়। ভাইব্র্যান্ট গুজরাট শীর্ষ সম্মেলনে শিল্পপতিরা একাধিক বিনিয়োগ প্রকল্পের ঘোষণা করেন। /
ভারত-দক্ষিণ আফ্রিকা পর্যটন সহযোগিতা চুক্তিতে কর্মপরবর্তী অনুমোদন কেন্দ্রীয় মন্ত্রিসভার

ভারত ও দক্ষিণ আফ্রিকার মধ্যে স্বাক্ষরিত পর্যটন সহযোগিতা চুক্তিটিতে কর্মপরবর্তী অনুমোদন দিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার বৈঠক। এ বছর ৮ জুলাই তারিখে স্বাক্ষরিত এই দ্বিপাক্ষিক চুক্তির মূল লক্ষ্য ও উদ্দেশ্যগুলি হল – পর্যটন ক্ষেত্রে দ্বিপাক্ষিক সহযোগিতার প্রসার; পর্যটন সংক্রান্ত তথ্য ও পরিসংখ্যানগত তথ্যের বিনিময়; হোটেল কর্তৃপক্ষ এবং পর্যটন ব্যবস্থাপক সহ পর্যটনের কাজে যুক্ত সকল পক্ষের মধ্যে সহযোগিতার বাতাবরণ গড়ে তোলা; মানবসম্পদ বিকাশের ক্ষেত্রে সহযোগিতার লক্ষ্যে সফর বিনিময়; পর্যটন ওআতিথেয়তার ক্ষেত্রে বিনিয়োগ বৃদ্ধি; দু ’ দেশেরমধ্যে পর্যটনের বিকাশ ও প্রসারে সংশ্লিষ্ট পর্যটন ব্যবস্থাপক, প্রচারমাধ্যমপ্রতিনিধি, জনমত গড়ে তোলার সঙ্গে সংশ্লিষ্ট বিশিষ্টজন ও পর্যটকদের দু ’ দেশে সফর বিনিময়ের জন্য উৎসাহদান; শিক্ষা,উন্নয়ন, বিপণন, গন্তব্যস্থলের বিকাশ এবং ব্যবস্থাপনা ও পরিচালনার ক্ষেত্রগুলিতে পারস্পরিক অভিজ্ঞতা বিনিময়; দুটি দেশের কোন একটিতে আয়োজিত পর্যটন মেলা ও প্রদর্শনীগুলিতে অন্য দেশটির সক্রিয় অংশগ্রহণ এবং নিরাপদ ও নিরন্তর পর্যটনের প্রসার ও উন্নয়ন। প্রসঙ্গত উল্লেখ্য, এক মৈত্রীপূর্ণ আন্তরিক সম্পর্কের অংশীদার ভারত ও দক্ষিণ আফ্রিকা – এই দুটি দেশ। ২০১৫ সালে দক্ষিণ আফ্রিকা থেকে ৫১,৯২২ জন পর্যটক ভারত সফরে আসেন। ঐ দেশের নাগরিকদের জন্য ভারত ইতি মধ্যেই বৈদ্যুতিন পর্যটন ভিসা (ইটিভি)-র সুযোগ সম্প্রসারিত করেছে। এর ফলে বিশেষভাবে লাভবান হয়েছে দু ’ দেশেরই পর্যটন ক্ষেত্রগুলি। ভারত ও দক্ষিণ আফ্রিকার মধ্যে সম্পাদিত চুক্তিটিতে কেন্দ্রীয় মন্ত্রিসভার অনুমোদনদানের ফলে দু ’ দেশের মধ্যে পর্যটক বিনিময়ের সংখ্যা উল্লেখ্যযোগ্যভাবে বৃদ্ধি পাবে বলে আশা করা হচ্ছে।
প্রধানমন্ত্রীসকাশে জাপানের সাংসদ প্রতিনিধিদল

জাপানেরএক সাংসদ প্রতিনিধিদল আজ এখানে দেখা করেন প্রধানমন্ত্রী শ্রী নরেন্দ্র মোদীরসঙ্গে। প্রতিনিধিদলের নেতৃত্ব দেন মিঃ তোশিহিরো নিকাই এবং দলের সদস্যদের মধ্যেছিলেন মিঃ মোতু হায়াশি এবং মিঃ তাৎসুয়ো হিরানো। প্রধানমন্ত্রীগত সেপ্টেম্বরে জাপান-ভারত সাংসদ মৈত্রী লিগের সঙ্গে তাঁর আলোচনার কথা স্মরণ করেদু’দেশের সংসদ প্রতিনিধিদের মধ্যে আরও বেশি করে আলোচনা ও মতবিনিময়ের প্রচেষ্টাকেস্বাগত জানান। রাষ্ট্র পর্যায়ে সাংসদদের মধ্যে সফর ও বিনিময় কর্মসূচিকে আরও জোরদারকরে তোলারও আহ্বান জানান তিনি। সুনামিসম্পর্কে মিঃ তোশিহিরো নিকাই-এর সচেতনতা প্রসারের উদ্যোগকে স্বাগত জানিয়ে শ্রীমোদী বিপর্যয়ের ঝুঁকি হ্রাস এবং বিপর্যয় মোকাবিলার ক্ষেত্রে দ্বিপাক্ষিকসহযোগিতাকে আরও শক্তিশালী করে তোলার আহ্বান জানান। প্রধানমন্ত্রীআরও বলেন যে আগামী সপ্তাহে জাপান সফরের জন্য তিনি আগ্রহের সঙ্গে অপেক্ষা করছেন। /
দমন ও দিউ,দাদরা ও নগর হাভেলি এবং আন্দামান ও নিকোবর দ্বীপপুঞ্জের পৌর প্রশাসন সম্পর্কিতসংশোধিত নিয়ম-নীতি, ২০১৮ ঘোষণা ও চালু করার সপক্ষে সম্মতি কেন্দ্রীয় মন্ত্রিসভার

দমন ও দিউ, দাদরা ওনগর হাভেলি এবং আন্দামান ও নিকোবর দ্বীপপুঞ্জের পৌর প্রশাসন সম্পর্কিত সংশোধিতনিয়ম-নীতি, ২০১৮ ঘোষণা ও চালু করার সপক্ষে সম্মতি দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেএ সম্পর্কিত একটি সিদ্ধান্ত আজ গৃহীত হল। এর ফলে, ঐকেন্দ্রশাসিত অঞ্চলগুলিতে পৌর সংস্থা ও প্রতিষ্ঠানগুলির প্রশাসন, শাসন সংক্রান্তবিধি-নিয়ম এবং ক্ষমতা প্রয়োগের বিষয়গুলি আরও উন্নততর হয়ে উঠবে বলে আশা করা হচ্ছে।